Rojnameyê Neus Deutschland seba dîqet antişê zîyaretkerdişê Serokkomarê tirkî Recep Tayyîp Erdoganî ser o manşeto kurdî eşt.
Rojmaneyo ke manşetê “Ne bi xêr tê Erdoğan” (Ti bixeyr nînî Erdogan’ nuşto dîyar kerd ke Erdogan Almanya de hetê muxalefet û xeylê şarî ra nêwazîyeno. Rojname sucê ke îqtîdarê Erdoganî dewro peyên de Kurdîstan û Tirkiya de kerdî, nê zî vistê vîr û bi xalîya sûre peşwazîkerdişê Erdoganî rexne kerd.
MUXABÎRÊ EVRENSELÎ RÊ ASTENGÎYE
Heto bîn ra rojnameyê Evrenselî ra Azîz Koçyîgîtî waşt ke zîyaretê Erdoganî taqîb bikero la waştişê ey hetê Daîrêyê Federalî yê Çapemenîya Almanya ra red bi. Koçyîgîtî ra ame waştene ke wa muracatê sersefîrê tirkî bikero. Koçyîgît ke bi serran o Almanya de yo û bi nasnameyê rojnamegerî her ca de ca gêno, nê qerarî rê îtîraz kerd la tiway nêbedilya.
